### Resumé

Økonomiudvalget fremsendte 18. august 2025, pkt. 186 budgetforslag 2026-2029 til Byrådets 1. behandling. Resultatopgørelsen for det tekniske budgetforslag 2026-2029 viser i 2026 et overskud på det skattefinansierede område på 237,2 mio. kr. og et overskud vedr. det brugerfinansierede område på 20,5 mio. kr. Sideløbende med det tekniske budgetforslag er udarbejdet et oplæg til "budget i balance", som blev forelagt det samlede Byråd 25. august 2025 med henblik på de efterfølgende budgetforhandlinger. Byrådets 2. behandling af budgetforslag 2026-2029 er fastsat til 1. oktober 2025.

### Sagsfremstilling

Jf. den politisk godkendte procedure er budgetlægningen for 2026-2029 opdelt i spor 1 med udarbejdelse af et teknisk budgetforslag og spor 2 med "oplæg til budget i balance". Det tekniske budgetforslag fremsendes til Byrådets 1. behandling. I det følgende er det tekniske budgetforslag beskrevet i hovedtræk. Budgetforslaget fremgår af bilag og vil blive omdelt i trykt udgave til Byrådets møde.

**Drift**

De udmeldte driftsrammer er korrigeret for politiske beslutninger frem til og med Økonomiudvalgets møde 18. august 2025. Budgetforslaget er fremskrevet til 2026-niveau på baggrund af de seneste pris- og lønskøn fra Kommunernes Landsforening.

**Serviceudgifter:**

Budgetforslag 2026-2029 vedr. serviceudgifter udgør flg.:

![](data:image/jpeg;base64...)

Tabel 1 der viser serviceudgifter 2026-2029

Jf. Kommunernes Landsforening holdes indtægter vedr. centrale refusionsordninger, aktivitetsbestemt medfinansiering og ældreboliger udenfor ved opgørelse af serviceudgiftsrammen for 2026. [adresse] serviceudgifter i 2026 ekskl. de tre områder udgør 6.046,6 mio. kr.

KL har på kommune niveau udsendt et vejledende teknisk beregnet måltal for serviceudgifterne i 2026. Det teknisk beregnede måltal for Vejle Kommune udgør 6.112,1 mio. kr. Dette beløb er inkl. [adresse] andel af et generelt løft af rammen i 2026 på 3,2 mia. kr. på landsplan. Jf. Økonomiudvalget 11.8.25, pkt. 180 fastlægges [adresse] serviceudgiftsramme for 2026 til den udmeldte ramme fra KL på 6.112,1 mio. kr. Der er således en rest op til rammen på 65,5 mio. kr. (spor 1).

**Overførselsudgifter:**

Budgetforslag 2026-2029 er udarbejdet inden for en samlet ramme for overførselsudgiftsområdet. Budgetforslaget vedr. overførselsudgifter tager højde for regeringsaftalen for 2026. Der er således korrigeret for konsekvenserne af lovændringer jf. lov- og cirkulæreprogrammet. Desuden er der ved beregning af rammen for overførselsudgifterne taget højde for den politisk godkendte handleplan med 96,43 pct. af overførselsudgifterne på landsplan, samt en varig forøgelse af rammen med 5 mio. kr. vedr. beskæftigelsesindsats jf. budgetforlig for budget 2024.

Budgetforslag 2026-2029 vedr. overførselsudgifter udgør flg.:

![](data:image/jpeg;base64...)

Tabel 2 der viser overførselsudgifter 2026-2029

**Det brugerfinansierede område:**

Der udmeldes ikke rammer på det brugerfinansierede område. Området er omfattet af ”hvile i sig selv princippet” og skal set over en årrække balancere. Driftsbudgetforslag 2026-2029 er udarbejdet på baggrund af en faktisk vurdering og der er budgetlagt med en nettoindtægt på 20,5 mio. kr. i 2026, 20,6 mio. kr. i 2027 og 20,7 mio.kr. i 2028/2029.

**Anlæg**

[adresse] 2026-2029 blev behandlet i Økonomiudvalget 19. maj 2025, pkt. 116 og indgår i det tekniske budgetforslag. Anlægsbudgetforslaget i 2026-niveau udgør i hovedtal flg.:

![](data:image/jpeg;base64...)

Tabel 3 der viser anlægsbudgetforslag 2026-2029

KL’s vejledende anlægsramme for [adresse] bruttoanlægsudgifter udgør 460,9 mio. kr. [adresse] beregnede anlægsramme for 2026 udgør 484,2 mio. kr. Det svarer til [adresse] befolkningsmæssige andel af den samlede anlægsramme ekskl. lånepulje, opjusteret med tilsagn vedr. Tinghøj/lånepulje og andel vedr. diverse puljer. Rammen er ekskl. det brugerfinansierede område og [adresse]. [adresse] 2026 ekskl. disse områder er brutto 710,2 mio. kr. og er dermed 226 mio. kr. højere end rammen (spor 1).

**Finansiering**

**Indkomstskat:**

I det foreliggende budgetforslag er anvendt det statsgaranterede udskrivningsgrundlag for den kommunale indkomstskat. Det statsgaranterede provenu af den kommunale indkomstskat udgør 6.512,9 mio. kr. i 2026 med en uændret skatteprocent på 23,4. I overslagsår 2027-2029 er anvendt fremskrivningsskøn fra Kommunernes Landsforening og Danmarks Statistiks seneste befolkningsfremskrivning.

Der er medtaget en efterregulering af skat og tilskud i 2026 på netto 255,3 mio. kr. i indtægt som følge af [adresse] selvbudgettering i 2023. Heraf blev 91,6 mio. kr. anvendt jf. budgetforliget for budget 2025, for at skabe balance i 2026. Desuden er 50 mio. kr. reserveret til strategiske jordopkøb i 2025. Beløbet er bevilget i 2025 med modkrav om, at 50 mio. kr. lægges i kassen i budget 2026 jf. Byrådet 25.6.2025, pkt. 122.

Efterregulering af skat og tilskud som følge af selvbudgettering i 2024 og 2025 er p.t. opgjort til brutto 202,8 mio. kr. i indtægt i 2027 og 102,5 mio. kr. i indtægt i 2028. Dette er foreløbige skøn baseret på KL’s skatte- og tilskudsmodel. Da der er stor usikkerhed vedr. den endelige efterregulering i 2027 og 2028, budgetteres der først med beløbet, når det er endeligt fastlagt. I 2027 blev der jf. budgetforliget for 2025 anvendt 149,3 mio. kr. af gevinsten for at skabe balance i 2027. Desuden sker der som følge af kommunernes selvbudgettering en nedjustering af bloktilskuddet i 2027 og 2028. Denne nedjustering udgør for Vejle Kommune 209,2 mio. kr. i 2027 og 106,5 mio. kr. 2028. Nedjusteringen er indeholdt i det samlede tilskudsbeløb, der indgår i resultatopgørelsen.

**Andre skatter:**

Grundskylden af de "almindelige" grundværdier og grundskylden på produktionsjord forventes at udgøre i alt 549,5 mio. kr. i 2026. I beløbet er indeholdt en forventet udgift på 10 mio. kr. vedr. tilbagebetaling af grundskyld som følge af ændrede grundvurderinger. I beregning af provenuet er anvendt en lovfastsat grundskyldspromille på 10,5 promille for almindelige parceller og 7,2 promille for produktionsjord.

Dækningsafgiften på offentlige ejendomme forventes at udgøre i alt 6 mio. kr. Indtægten er ved lov fastlåst til niveauet i 2021. Vedr. selskabsskat forventes at en indtægt på 166,7 mio. kr. 2026 og vedr. øvrige skatter forventes 11,2 mio. kr. i indtægt i 2026.

**Tilskud og udligning:**

Tilskud og udligningsbeløbene er afhængig af valget mellem statsgaranti eller selvbudgettering af kommunens udskrivningsgrundlag. Garantibeløbet fra staten udgør 2.040,3 mio. kr. i 2026. I overslagsår 2027-2029 er anvendt skøn fra Kommunernes Landsforening.

**Udviklingsbidrag til regionen:**

Udviklingsbidraget til Regionen er i 2026 fastlagt til 15,9 mio. kr. jf. regionsaftalen for 2026.

**Nettorenter:**

I det foreliggende budgetforslag er budgetteret med en nettorenteindtægt på 12,6 mio. kr. i 2026.

**Lånoptagelse og afdrag:**

I det foreliggende budgetforslag er medtaget det lovpligtige lånebeløb vedr. byfornyelse og lån vedr. Tinghøj samt modpost vedr. ”bufferpuljen”. Budgetteret lånoptagelse udgør i alt 65,2 mio. kr. i 2026 og afdrag på lån udgør 113,2 mio. kr. i 2026.

**Likviditet:**

Det foreliggende tekniske budgetforslag vil medføre en forøgelse af kassebeholdningen i år 2026 med 207,6 mio. kr.

**Resultat skattefinansieret område:**

I det foreliggende tekniske budgetforslag er resultatet vedr. det skattefinansierede område et overskud på 237,2 mio. kr. i 2026.

**Høring:**

Et evt. høringssvar fra medarbejdersiden i HovedMED vil foreligge til mødet.

**Ændringsforslag:**

Jf. den politisk godkendte tidsplan for budgetlægningen er fristen for fremsættelse af eventuelle ændringsforslag til budgetforslag 2026-2029 fastsat til 19. september 2025, kl. 12. Vejledning og skema til brug for udarbejdelse af ændringsforslag fremgår af bilag.

### Sagens videre forløb

Sagen skal behandles af Byrådet.

### Indstilling Kommunaldirektøren indstiller

at budgetforslag 2026-2029 overgår til Byrådets 2. behandling, der finder sted 1. oktober 2025, og

at fristen for fremsættelse af eventuelle ændringsforslag fastsættes til 19. september 2025, kl. 12.

### Beslutning

Byrådet godkendte at budgetforslag 2026-2029 overgår til Byrådets 2. behandling, der finder sted 1. oktober 2025, og at fristen for fremsættelse af eventuelle ændringsforslag fastsættes til 19. september 2025 kl. 12:00